โผล่บิ๊กล็อต BH เช้านี้มูลค่า 2 พันลบ.
BH มีบิ๊กล็อตเช้านี้ มูลค่า 2 พันลบ. จำนวน 33 รายการ ปริมาณ 10 ล้านหุ้น ราคาเฉลี่ย 200 บ./หุ้น ซึ่งเป็นราคาต่ำกว่ากระดานซื้อขาย โดยราคาหุ้น BH ปิดตลาดเช้าอยู่ที่ 210 บาท บวก 7 บาท หรือ 3.45% มูลค่าซื้อขายที่ 2.22 พันลบ.
20 พ.ย. 2560

ผู้สื่อข่าวรายงานว่า วันนี้ (20 พ.ย.) มีรายการสรุปซื้อขายกระดานรายใหญ่ (Big lot) ภาคเช้าของหุ้นบริษัท โรงพยาบาลบำรุงราษฎร์ จำกัด (มหาชน) หรือ BH จำนวน 33 รายการ ปริมาณ 10,000,000 หุ้น มูลค่ารวม 2 พันล้านบาท ราคาเฉลี่ย 200 บาทต่อหุ้น ซึ่งเป็นราคาต่ำกว่ากระดานซื้อขาย
โดยราคาหุ้น BH ปิดตลาดเช้าอยู่ที่ 210 บาท บวก 7 บาท หรือ 3.45% ราคาสูงสุดที่ 210 ราคาต่ำสุดที่ 203 มูลค่าซื้อขายที่ 2.22 พันล้านบาท